Δημοσθένης Αγραφιώτης

Ο Δημοσθένης Αγραφιώτης γεννήθηκε στις 28 Δεκεμβρίου 1946 στο Καρπενήσι και πέθανε στις 14 Νοεμβρίου 2025 στην Αθήνα. Ήταν Έλληνας δοκιμιογράφος, καθηγητής κοινωνιολογίας, ποιητής, εικαστικός, φωτογράφος, ζωγράφος και εκδότης.

Η λογοτεχνική και εικαστική του παραγωγή αποτελεί μια συμβολή στη σύνδεση της τέχνης με τις νέες τεχνολογίες,.

 Βιογραφία 
Από το 1964 έως το 1969, σπούδασε στo Εθνικό Μετσόβιο Πολυτεχνείο, ενώ στη συνέχεια έφυγε από την Ελλάδα για να για να σπουδάσει χημικός μηχανικός στο Πανεπιστήμιο του Ουισκόνσιν,. Πήρε Πτυχίο Επιμόρφωσης στη Διοικητική των Επιχειρήσεων, από το Μεταπτυχιακό Ινστιτούτο Διοικητικής των Επιχειρήσεων της Α.Σ.Ο.Ε.Ε.

Τη δεκαετία του 1970, ταξίδεψε μεταξύ των Ηνωμένων Πολιτειών, της Γαλλίας και της Ελλάδας. Κατά τη διάρκεια της παραμονής του στη Γαλλία, παρακολούθησε σεμινάρια των Μισέλ Φουκώ και Κλοντ Λεβί-Στρος.

Το 1976, υποστήριξε τη διαδακτορική διατριβή του με τίτλο «Εταιρική στρατηγική και κοινωνικοπολιτισμικές διαστάσεις της αλληλεπίδρασής της με το περιβάλλον », στο Πανεπιστήμιο Paris IX (πλέον Université Paris-Dauphine-PSL), υπό την επίβλεψη του Pierre Jarniou . Το 1979, λαμβάνει το docteur d'état από το ίδιο πανεπιστήμιο υποστηρίζοντας τη διατριβή του με θέμα «Οργανωμένη δράση και οι κοινωνικοπολιτισμικές διαστάσεις της τεχνολογίας». Έχει δημοσιεύσει διάφορα δοκίμια και άρθρα σχετικά με την τέχνη, τη σχέση επιστήμης και τεχνολογίας, τη δημόσια υγεία και τη νεωτερικότητα, ως κοινωνικοπολιτισμικά φαινόμενα,.

Ως καλλιτέχνης, έγινε γνωστός συμμετέχοντας σε εκθέσεις ζωγραφικής, φωτογραφίας και οπτικής ποίησης, τόσο ομαδικές όσο και αφιερωμένες στο προσωπικό του έργο, στην Ελλάδα και στο εξωτερικό , .

Από το 1984, επιμελήθηκε και διηύθυνε το περιοδικό Κλίναμεν , το οποίο εξελίχθηκε σε εκδοτικό οίκο αφιερωμένο στην έκδοση βιβλίων καλλιτεχνών. H έκδοση του περιοδικού κράτησε μια δεκαετία (1980-90) και στο διάστημα αυτό εκδόθηκαν 60 τεύχη.

Ήταν καθηγητής Κοινωνιολογίας στην Εθνική Σχολή Δημόσιας Υγείας από το 1984 μέχρι το 2007, ενώ έδινε τακτικά ομιλίες στο Ανώτατο Ινστιτούτο Καλών Τεχνών της Μπεζανσόν (ISBA) . Από τα ερευνητικά ενδιαφέροντά του ξεχώριζαν οι αναλύσεις του σχετικά με την πρόληψη των ψυχικών διαταραχών και του HIV,, .

Είχε εργαστεί ως ερευνητής, μεταξύ άλλων, στη Γαλλική Επιτροπή Ατομικής Ενέργειας (CEA), στη  Δημόσια Υπηρεσία Ηλεκτρισμού της Γαλλίας (EDF) και στο Κέντρο Μελετών για την Αξιολόγηση της Προστασίας στον τομέα της Πυρηνικής Ενεργείας (CEPN).

 Έργα 

 Βιβλία 

 Μονογραφίες 

 Πολιτιστικές αναδιπλώσεις, Θεωρία / Ιδέες, Αθήνα 1983.

 Πολιτιστικές ασυνέχειες, Ύψιλον, Αθήνα, 1987.

 Υγεία και αρρώστια. Κοινωνικές και πολιτιστικές διαστάσεις, Λίτσας, Αθήνα, 1988.

 Αποτυπώματα, υφαρπαγές, Μωρεσόπουλος, Αθήνα, 1988.

 Νεοτερικότητα, αναπαράσταση, Ύψιλον, Αθήνα, 1989.

 Κινητή Εικόνα, Αιγόκερως, Αθήνα, 1991.

 Πολιτιστικές αβεβαιότητες, Ελληνικά Γράμματα, Αθήνα, 1999, σελ. 308.

 Επιστήμη, Τεχνολογία, Κοινωνία, Ελληνικά Γράμματα, Αθήνα, 2000.
 Υγεία, Αρρώστια, Κοινωνία. Τόποι και Τρόποι σύμπλεξης, Τυπωθήτω-Δαρδανός, Αθήνα, 2003.

Με συνεργάτες

 Δ. Αγραφιώτης et. al., ΑIDS. Εγκάρσια Σκιά, Ύψιλον, Αθήνα, 1997.

 K. Menrad, D. Agrafiotis, C.M. Enzing, L. Lemkow, F. Terragni, “Future Impacts of

 Biotechnology on Agriculture, Food Production and Food Processing A Delphi Survey”, Physica-Verlag, Springer-Verlag, 1999, 406 p.

 Δ. Αγραφιώτης, Α. Λοπατατζίδης, “Κοινωνιολογική και Ψυχολογική Προσέγγιση των Νοσοκομείων/Υπηρεσιών Υγείας”, “Κοινωνικο-οικονομική Έρευνα για τις Υπηρεσίες Υγείας και το Νοσοκομείο”, ΕΑΠ, Πάτρα, 2000, 135 σελ.

 C. Weilanat, W. Heckmann, M. Kraus, J. Laubrecht, C. Pervilhac, “HIV Prevention in Europe” A Review of Policy and Practice in 25 Countries, Συμβολή Δ.Αγραφιώτη, Ε. Ιωαννίδη, Π. Μάντη με στοιχεία από την Ελληνική περίπτωση, Edition Sigma, Berlin, 2001, 180 σελ.

 Δ. Αγραφιώτης, σελ. 8713α. “Πρόσβαση των ατόμων με ειδικές ανάγκες στον δημόσιο χώρο”, Βιβλίο-οδηγός, Υπουργείο Υγείας και Πρόνοιας, Ευρωπαϊκό Πρόγραμμα «Καταπολέμηση του αποκλεισμού από την αγορά εργασίας», Αθήνα, 2001, 80 σελ.

 Ε. Ιωαννίδη-Καπόλου, Δ.. Αγραφιώτης, “Σεξουαλικότητα(ες) στα χρόνια της αβεβαιότητας και του AIDS”, πολύτροπο, Αθήνα, 2005.

 Δ. Αγραφιώτης, Μ. Κούκιος, Ν. Μαρούλης et al, “Τεχνολογική Προοπτική Διερέυνιση στην Ελλάδα”, ΓΓΕΤ, («Ανταγωνιστικότητα»/ΚΠΕ 2000-6/Ε.Ε.), 2005, σελ. 152.

Διεύθυνση σειράς βιβλίων

 Μ. Κούκιος, Δ. Αγραφιώτης, “Τεχνολογία, Επιχείρηση, Κοινωνία”, Ελληνικά Γράμματα, Αθήνα, 2000.

 Επιστήμη, Τεχνολογία, Κοινωνία, Ελληνικά Γράμματα, Αθήνα, 2000. (Πρόλογος Ι. Σιώτης, Μ. Κούκιος).

 Ν. Τσούνης, Ι. Κατσουλάκος, Ε. Κούκιος, «Η Συμβολή της Έρευνας, Τεχνολογίας και Καινοτομίας στην Περιφερειακή Ανάπτυξη. Η περίπτωση της Ελλάδας», Ελληνικά Γράμματα, Αθήνα, 2003 (πρόλογος Δ. Αγραφιώτης, Δ. Δενιόζος)

 Υγείας Κοινωνία, Τυπωθήτω – Γ. Δαρδανός, Guteberg, Αθήνα, 2000.

 S. Nettleton, “Κοινωνιολογία της Υγείας και της Αρρώστιας”, Μετ. Ανθή Βακάκη, Πρόλογος- Επιμέλεια Δ. Αγραφιώτης, Τυπωθήτω, Αθήνα, 2002.

 Υγεία, αρρώστια, κοινωνία. Τόποι και τρόποι σύμπλεξης, Τυπωθήτω – Γ. Δαρδανός, Αθήνα, 2003.

 D. Pilgrim and A. Rogers, «Κοινωνιολογία της ψυχικής υγείας και ασθένειας», Μετ. Ελ. Κοπάση και Α. Βακάκη, Τυπωθήτω – Γ. Δαρδανός, 2004.

 Παραπομπές 

Κατηγορία:Κοινωνιολογία
Κατηγορία:Επιστήμη και κοινωνία
Κατηγορία:Έλληνες δοκιμιογράφοι
Κατηγορία:Έλληνες ζωγράφοι του 21ου αιώνα
Κατηγορία:Έλληνες φωτογράφοι
Κατηγορία:Απόφοιτοι του Εθνικού Μετσόβιου Πολυτεχνείου